CELEX: 31981D0275
Language: el
Date: 1981-03-26 00:00:00
Title: 81/275/ΕΟΚ: Απόφαση τής Επιτροπής τής 26ης Μαρτίου 1981 περί εξουσιοδοτήσεως τού Ηνωμένου Βασιλείου νά αποκλείσει από τήν κοινοτική μεταχείριση τά υποδήματα καταγόμενα από τή Λαϊκή Δημοκρατία τής Κίνας (Το κείμενο στην αγγλική γλώσσα είναι το μόνο αυθεντικό)

Avis juridique important

|

31981D0275

81/275/ΕΟΚ: Απόφαση τής Επιτροπής τής 26ης Μαρτίου 1981 περί εξουσιοδοτήσεως τού Ηνωμένου Βασιλείου νά αποκλείσει από τήν κοινοτική μεταχείριση τά υποδήματα καταγόμενα από τή Λαϊκή Δημοκρατία τής Κίνας (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 123 της 07/05/1981 σ. 0029

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Μαρτίου 1981  περί εξουσιοδοτήσεως του Ηνωμένου Βασιλείου να αποκλείσει από την κοινοτική μεταχείριση τα υποδήματα καταγόμενα από τη Λαϊκή Δημοκρατία της Κίνας  (Το κείμενο στην αγγλική γλώσσα είναι το μόνο αυθεντικό)  (81/275/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας τα οποία τα Κράτη μέλη μπορούν να εξουσιοδοτηθούν να λάβουν έναντι της εισαγωγής ορισμένων προϊόντων καταγόμενων από τρίτες χώρες και τα οποία βρίσκονται σε ελεύθερη κυκλοφορία σε άλλο Κράτος μέλος (1), και ιδίως το άρθρο της 3,  Εκτιμώντας:  ότι, στις 18 Μαρτίου 1981, η κυβέρνηση του Ηνωμένου Βασιλείου υπέβαλε αίτηση, βάσει του άρθρου 115 πρώτο εδάφιο της συνθήκης, στην Επιτροπή των Ευρωπαϊκών Κοινοτήτων προκειμένου να εξουσιοδοτηθεί να αποκλείσει από την κοινοτική μεταχείριση τα υποδήματα των κλάσεων 64.01 και 64.02 του Κοινού Δασμολογίου, καταγόμενα από τη Λαϊκή Δημοκρατία της Κίνας και τα οποία βρίσκονται σε ελεύθερη κυκλοφορία στα λοιπά Κράτη μέλη·  ότι στο Ηνωμένο Βασίλειο η εισαγωγή των εν λόγω προϊόντων, τα οποία κατάγονται από τη Λαϊκή Δημοκρατία της Κίνας, υπόκειται, σύμφωνα με την απόφαση 80/1278/ΕΟΚ του Συμβουλίου της 22ας Δεκεμβρίου 1980, σε ετήσια ποσόστωση 200 000 λιρών που έχει εξαντληθεί·  ότι, ως εκ τούτου, υφίστανται ανισότητες στις συνθήκες στις οποίες υπόκεινται για την ώρα οι εισαγωγές των εν λόγω προϊόντων στα διάφορα Κράτη μέλη·  ότι οι διαφορές που υφίστανται στα μέτρα εμπορικής πολιτικής που εφαρμόζουν τα Κράτη μέλη προκάλεσαν παρεκτροπές στο εμπόριο, επειδή το Ηνωμένο Βασίλειο έχει, από την 1η Ιανουαρίου 1981, αποδεχθεί βάσει της αρχής της ελεύθερης κυκλοφορίας των εν λόγω προϊόντων, τα οποία κατάγονται από την εν λόγω τρίτη χώρα, ποσό που αντιπροσωπεύει περίπου 20 % της ποσοστώσεως·  ότι, όσον αφορά την κατάσταση της υπό επισκόπηση βιομηχανίας, σύμφωνα με τις πληροφορίες που έχει συγκεντρώσει η Επιτροπή, οι συνολικές εισαγωγές του προϊόντος αυτού που κατάγεται από τις τρίτες χώρες ήταν 69,937 εκατομμύρια ζεύγη το 1978, 69,730 εκατομμύρια ζεύγη το 1979 και 53,933 εκατομμύρια ζεύγη κατά τους πρώτους 9 μήνες του 1980·  ότι το ποσοστό της αγοράς των εισαγωγών αυτών ήταν 29 % το 1978 και το 1979 και 32 % κατά τους 9 πρώτους μήνες του 1980·  ότι οι τιμές των εν λόγω προϊόντων, τα οποία κατάγονται από τη Λαϊκή Δημοκρατία της Κίνας, είναι περίπου 50 % κατώτερες από τις τιμές παρομοίων προϊόντων στο Ηνωμένο Βασίλειο·  ότι η παραγωγή παρομοίων προϊόντων στο Ηνωμένο Βασίλειο ήταν 154,312 εκατομμύρια ζεύγη το 1978, 149,348 εκατομμύρια ζεύγη το 1979 και 100,359 εκατομμύρια ζεύγη κατά τους πρώτους 9 μήνες του 1980· ότι το ποσοστό της εσωτερικής αγοράς μειώθηκε από 57,4 % το 1978 σε 54,3 % το 1979 και σε 51 % κατά τους πρώτους 9 μήνες του 1980·  ότι η κατανάλωση παρομοίων προϊόντων στο Ηνωμένο Βασίλειο ήταν 236,249 εκατομμύρια ζεύγη το 1978, 240,721 εκατομμύρια ζεύγη το 1979 και 169,587 εκατομμύρια ζεύγη κατά τους πρώτους 9 μήνες του 1980·  ότι το προσωπικό πέρασε από 74 800 μονάδες το 1978 σε 73 900 μονάδες το 1979 και σε 66 500 μονάδες κατά τους πρώτους 9 μήνες του 1980·  ότι η πραγματοποίηση άλλων έμμεσων εισαγωγών, που αναμένεται να προστεθούν σ' εκείνες που ήδη πραγματοποιούνται ή προβλέπονται να γίνουν, ενδέχεται να επιδεινώσει τις δυσκολίες αυτές και να παραβλάψει την επίτευξη των στόχων που επιδιώκουν τα προαναφερθέντα εμπορικά μέτρα·  ότι δεν είναι δυνατόν να εφαρμοσθούν βραχυπρόθεσμα οι μέθοδοι με τις οποίες τα άλλα Κράτη μέλη θα μπορούσαν να προσφέρουν την απαραίτητη συνεργασία·  ότι, υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 πρώτο εδάφιο, με τους όρους που καθορίζονται στην απόφαση 80/47/ΕΟΚ, και ιδίως το άρθρο 3 αυτής·  ότι πολλές αιτήσεις τίτλου εισαγωγής εκκρεμούν νόμιμα ενώπιον των αρχών του Κράτους μέλους το οποίο υπέβαλε την αίτηση· ότι λόγω του όγκου των δεν κρίνεται σκόπιμο να καλυφθούν οι αιτήσεις αυτές με τέτοια άδεια,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το Ηνωμένο Βασίλειο εξουσιοδοτείται να αποκλείσει από την κοινοτική μεταχείριση τα προϊόντα που αναφέρονται κατωτέρω, τα οποία κατάγονται από τη Λαϊκή Δημοκρατία της Κίνας και τα οποία βρίσκονται σε ελεύθερη κυκλοφορία στα λοιπά Κράτη μέλη, για τα οποία έχουν υποβληθεί αιτήσεις τίτλων εισαγωγής μετά την ημερομηνία υιοθετήσεως της παρούσας αποφάσεως:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 64.01 και 64.02  // Υποδήματα  //   //  Άρθρο 2  Η παρούσα απόφαση ισχύει μέχρι την 30ή Σεπτεμβρίου 1981.  Άρθρο 3  Η παρούσα απόφαση απευθύνεται στο Ηνωμένο Βασίλειο.  Έγινε στις Βρυξέλλες, στις 26 Μαρτίου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.